**तकसीम का वाद**

**(Suit for Partition)**

न्यायालय…..

वाद नंबर ............ सन् …

अ० ब०स० ............ वादी

**बनाम**

सद०फ० ............ प्रतिवादी

उपरोक्त नामित वादी निम्न प्रकार सविनय निवेदन करता है :

1. यह कि वादी और प्रतिवादी सगे भाई हैं और संयुक्त हिन्दू मिताक्षरा परिवार से सम्बन्ध रखते हैं।
2. यह कि वादी एवं प्रतिवादी के पिता स्व० श्री ......... ने अपनी मृत्यु पर परिशिष्ट की सम्पदा व दोनों पुत्र वादी व प्रतिवादी छोड़े हैं।
3. यह कि पक्षकारों पर मिताक्षरा हिन्दू कानून लागू होता है।
4. यह कि सम्पत्ति का पूर्ण विवरण परिशिष्ट जो निम्न है, में दिया गया है जो संयुक्त परिवार की सम्पत्ति है और पक्षकार उसके संयुक्त काबिजदार है।
5. यह कि परिवार में विगत दो वर्ष से मतभेद उत्पन्न हो गया है जिस कारण से वादी, प्रतिवादी से सम्पत्ति का बंटवारा करने हेतु कितनी ही बार अनुरोध कर चुका था परन्तु प्रतिवादी द्वारा हमेशा उसके लिए अफसोस व्यक्त किया गया जिसका सही कारण उसे ही पता है । इसलिए वाद दायर करना आवश्यक हो गया है।
6. यह कि वाद का कारण तब उत्पन्न हुआ जब वादी द्वारा दिनांक ............ को बंटवारे के लिए कहा गया और प्रतिवादी द्वारा बंटवारा करने से इन्कार कर दिया गया। जो कि वाद का कार्यक्षेत्र न्यायालय के क्षेत्र में आता है । माननीय न्यायालय को वाद के श्रवण का क्षेत्राधिकार प्राप्त है
7. . यह कि वाद का मूल्यांकन क्षेत्राधिकार वास्ते रु० ............ है तथा न्याय शुल्क वास्ते रु० ..... है । तदनुसार ही न्याय शुल्क अदा की गई है।

**अनुतोष की माँग :**

उपरोक्त नामित वादी निम्नांकित माँग करता है :

(क) सनलग्न परिशिष्ट में अंकित सम्पत्ति में से आधे भाग के लिए वादी के हक में प्राथमिक आज्ञाप्ति पारित करने की कृपा करें।

(ख) संयुक्त परिवार की सम्पत्ति में से वादी के हित में पृथक बंटवारे के सम्बन्ध में अन्तिम आज्ञाप्ति मय कब्जे के पारित की जाए।

(ग) वादी को वाद खर्च भी दिलाया जाये।

(घ) न्यायालय के द्वारा जो अनुतोष उपयुक्त लगे वादी को दिलाया जाये।

**सनलग्न-परिशिष्ट-**

**दिनांक ….**  **वादी............**

**द्वारा अधिवक्ता**….

**सत्यापन**

मैं कि ......... वादी सत्यापित करता हूँ कि वाद पत्र का पैरा 1 से 5 मेरी निजी जानकारी पर आधारित है जो सत्य है और पैरा 6 व 7 कानूनी सलाह पर आधारित है जो मेरे विश्वास में सत्य है.

**सत्यापन :-दिनांक . ... दिन ... स्थान…….वादी**